|  |
| --- |
|   **PRIOPĆENJE** |

**Protupožarna vježba u RNR povodom proslave Međunarodnog dana Civilne zaštite**

**Zagreb, 27. veljače 2015.- U subotu, 28. veljače, u organizaciji Općine Kostrena, Područnog ureda za zaštitu i spašavanje Rijeka te Ine, u Rafineriji nafte Rijeka održat će se terenska operativna vježba u razdoblju od 8 do 15 sati s ciljem uvježbavanja snaga zaštite i spašavanja koje se aktiviraju u slučaju velikih nesreća i katastrofa. Vježba se organizira povodom proslave Međunarodnog dana Civilne zaštite koji se obilježava 1. ožujka te desete godišnjice djelovanja Državne uprave za zaštitu i spašavanje u Republici Hrvatskoj.**

Cilj operativne vježbe je demonstracija mogućnosti i kapaciteta operativnih snaga zaštite i spašavanja  koje djeluju u Općini Kostrena, a vježba će se sastojati od sljedećih aktivnosti:

1. aktivnosti na gašenju požara, zbrinjavanju povrijeđenih i interne evakuacije unutar postrojenja
2. pretrage područja evakuacije, pronalazak ljudi i prenošenje nepokretnih ili povrijeđenih osoba
3. izrada kampa za prihvat i zbrinjavanje unesrećenih u objektu i izvan njega
4. uvježbavanje i edukacija novih pripadnika CZ  za pružanje prve pomoći i uspostavljanje prihvatnih punktova

**Operativne snage sustava zaštite i spašavanja koje sudjeluju na vježbi:**

* + - Općina Kostrena
		- Područni ured za zaštitu i spašavanje Rijeka
		- Državna intervencijska postrojba CZ – Odjel Rijeka
		- operativne snage INA, d.d. Rafinerija nafte Rijeka
		- Javna vatrogasna postrojba Grada Rijeke
		- Dobrovoljno vatrogasno društvo Kostrena
		- Policijska uprava Primorsko goranska
		- Zavod za hitnu medicinu Primorsko-goranske županije
		- Gradsko društvo Crvenog križa Rijeka
		- Odred izviđača „Sjever-Jug“-Kostrena
		- Osnovna škola Kostrena
		- Komunalno društvo Kostrena d.o.o.
		- pripadnici Postrojbe CZ opće namjene i povjerenici CZ Općine Kostrena;
		- pripadnici Postrojbe CZ opće namjene i povjerenici CZ Općine Čavle;
		- pripadnici Postrojbe CZ opće namjene Grada Bakra;
		- pripadnici Postrojbe CZ opće namjene Grada Opatije.

**Opis vježbe:**

Tijekom orkanskog nevremena došlo je do zapaljenja smjese para ugljikovodika i zraka u rafinerijskom spremniku za skladištenje sirove nafte što je dovelo do eksplozije i loma konstrukcije spremnika i izlijevanja sadržaja spremnika u prostor tankvane uz nastavak gorenja. Tijekom požara razvija se velika količina dimnih plinova, te čađe i pepela. Kao odgovor uslijed tehničko – tehnološke nesreće unutar postrojenja s pretpostavkom o nastradalima, kao i potrebom za evakuacijom i zbrinjavanjem ugroženog stanovništva aktivirat će se gore navedene snage.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr